જિલ્લા કોંગ્રેસ પ્રમુખ હિતેષ વોરા અને જિલ્લા પંચાયતના નેતા અર્જુન ખાટરિયાએ ગેરહાજર છ સભ્યો અંગત કારણોસર ગેરહાજર રહ્યા હોવાનું જણાવ્યું હતું, પરંતુ પાટીદાર જૂથના સૂત્રોના જણાવ્યા મુજબ પ્રમુખ પદની બીજી ટર્મ સામાન્ય સમાજ માટે હોવા છતાં પણ ઓબીસીને આપવામાં આવી ત્યારથી વિવાદ શરૂ થયો છે.ત્યારે પણ બે સભ્યો આ વિવાદના કારણે પાર્ટી છોડીને સામા પક્ષે ચાલ્યા ગયા હતાં. હવે કારોબારી સહિતના મહત્વની સમિતિઓની ચૂંટણી માટે આંતરિક પસંદગીની પ્રક્રિયા શરૂ થઇ છે. તેમાં પણ મતભેદ થતાં પાટીદાર સભ્યોએ નોખો ચોકો કર્યો છે. જો કે આ હજુ પક્ષનો આંતરિક મામલો છે. પ્રદેશ નેતાઓ આ મામલો ઉકલી નહીં શકે તો જિલ્લા પંચાયત ઝડપથી ભંગાણ ભણી આગળ વધશે.